DNA สุดปัง! Q2/59 พลิกมีกำไร 23.39 ลบ.
DNA สุดปัง! Q2/59 พลิกมีกำไร 23.39 ลบ.จากปีก่อนขาดทุน 52.93 ลบ. หลังต้นทุนและค่าใช้จ่ายในการขาย-บริหารลดลง และมีรายได้เพิ่มขึ้นจากการขายเงินทุนในบริษัทย่อย ขณะที่ช่วง 6 เดือนแรก ขาดทุนลดลง 58% มาที่ 49.17 ลบ.จากปีก่อนขาดทุน 115.83 ลบ.
15 ส.ค. 2559

บริษัท ดีเอ็นเอ 2002 จำกัด (มหาชน) หรือ DNA รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 23.39 ล้านบาท หรือมีกำไรสุทธิ 0.0044 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 52.93 ล้านบาท หรือขาดทุนสุทธิ 0.011 บาทต่อหุ้น
ทั้งนี้ผลการดำเนินงานในไตรมาสดังกล่าวพลิกมีกำไรเนื่องจากบริษัทมีต้นทุนและค่าใช้จ่ายในการขาย-บริหารลดลง และมีรายได้เพิ่มขึ้นจากการขายเงินทุนในบริษัทย่อย
อย่างไรก็ตาม ผลการดำเนินงานช่วง 6 เดือนแรกขาดทุนสุทธิ 49.17 ล้านบาท หรือ 0.0093 บาทต่อหุ้น ลดลง 58% จากช่วงเดียวกันของปีก่อนขาดทุนสุทธิ 115.83 ล้านบาท หรือ 0.0257 บาทต่อหุ้น